section_heading: Utjecaj u Francuskoj
paragraph_text: Filip je bio vrlo aktivan na francuskom dvoru, pogotovo nakon smrti njegovog brata Karla V., kojeg je naslijedio sin Karlo VI. sa samo jedanaest godina. Zbog neučinkovite središnje vlasti izabrano je četveročlano regentsko vijeće, a u njemu su uz Filipa bili Luj, vojvoda od Anjoua, Ivan, vojvoda od Berryja te Luj II., vojvoda od Bourbona. Vijeće se raspalo 1388. kad je Karlo VI. već bio punoljetan. Zanimljivo je da je Filip II. imao glavnu ulogu u vijeću.